કોઈ પણ સરકારના વહીવટની તટસ્થ સમીક્ષા ન થાય એમાં જ લોકશાહીનું જોખમ છે અને દેશની બરબાદી છે. પેટ્રોલના ભાવવધારાની સમીક્ષા કરતી વખતે જીવનજરૂરિયાતની જે જે ચીજોના ભાવ ઘટ્યા હોય તેને બિરદાવવાની સજ્જતા પણ વિરોધ પક્ષે બતાવવી જોઈએ. માત્ર વિરોધ ખાતર વિરોધ કરવાથી ખુદની પ્રતિષ્ઠા કાદવમાં રગદોળાઈ જશે એટલી સમજ કોંગ્રેસ પાસે તેમ જ અન્ય વિરોધ પક્ષો પાસે પણ હોવી જોઈએ! સારી અને પોઝિટિવ બાબતની કદર નહિ કરવાની અને માત્ર નેગેટિવ બાબતોને હાઇલાઇટ કરવાની વાત કોઈ પણ પક્ષ માટે શોભાસ્પદ નથી.